Diari Oficial de la Generalitat Valenciana


Sumari del DOGV 8189, del 13-12-2017 (2017/10227)

RESOLUCIÓ de 14 de novembre de 2017, del rector, sobre modificació de fitxers de dades de caràcter personal.
------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/11/14/(1)/dof/vci/html**

### Dades del document

Número de DOGV
:   8189

Data del DOGV
:   13-12-2017

Secció del DOGV
:   I. DISPOSICIONS GENERALS

Número del document
:   2017/10150


Data del document
:   14-11-2017

Organisme emissor
:   Universitat d'Alacant

Tipus de document
:   Resolució

Descriptors 

:   * dades personals
    * legislació
    * base de dades

RESOLUCIÓ de 14 de novembre de 2017, del rector, sobre modificació de fitxers de dades de caràcter personal. [2017/10417]  
L'article 20 de la Llei orgànica 15/1999, de 13 de desembre (BOE 298, 14.12.1999), de protecció de dades de caràcter personal, estableix que la creació, modificació o supressió dels fitxers de les administracions públiques només es podran fer per mitjà de disposició general publicada en el Boletín Oficial del Estado o diari oficial corresponent.  
  
En virtut d'això, d'acord amb el que disposa la Llei orgànica 15/1999 assenyalada, resolc:  
  
Primer. Modificació de fitxers  
Aprovar la modificació del fitxer que es detalla en l'annex I d'aquesta disposició, creat mitjançant Resolució rectoral d'aquesta universitat, de 17 de desembre de 2002 (DOGV 4418, 15.01.2002), per la qual es regulen fitxers automatitzats de dades de caràcter personal.  
  
Segon. Mesures de seguretat  
El responsable del fitxer i, si escau, els encarregats del tractament, han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que conté i per a evitar-ne l'alteració, pèrdua, tractament o accés no autoritzat, tenint en compte l'estat de la tecnologia, la naturalesa de les dades emmagatzemades i els riscos a què estan exposades, provinguen de l'acció humana o bé del medi físic o natural. Per a fer-ho elaborarà i implantarà la normativa de seguretat, ajustada al nivell de seguretat que requerisca el fitxer, mitjançant un document d'obligat compliment per al personal amb accés a les dades automatitzades de caràcter personal i als sistemes d'informació, en els termes que recull el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal (BOE 19.01.2008).  
  
Tercer. Drets d'accés, rectificació, cancel·lació i oposició  
Els interessats tindran dret a l'accés, rectificació, cancel·lació i oposició de les seues dades de caràcter personal contingudes en els fitxers en la forma que preveu la Llei orgànica 15/1999 i el Reial decret 1720/2007 assenyalats, així com la resta de la normativa aplicable. Els drets esmentats s'exerciran davant de la Gerència de la Universitat d'Alacant.  
  
Quart. Entrada en vigor  
Aquesta resolució entrarà en vigor l'endemà de publicar-se en el Diari Oficial de la Generalitat Valenciana.  
  
Alacant, 14 de novembre de 2017.- El rector: Manuel Palomar Sanz.  
  
  
ANNEX I  
Fitxer que es modifica  
  
Fitxer automatitzat de Publicacions  
  
Finalitat i usos previstos: prestació de serveis de publicitat. Màrqueting editorial. Funcionament de la plataforma de revistes digitals de la Universitat d'Alacant https://revistes.ua.es.  
  
Persones o col·lectius dels quals s'obtenen les dades o que estiguen obligats a subministrar-les: personal docent i investigador i tercers interessats. Revisors d'articles.  
  
Procediment de recollida de les dades: format digital. Internet.  
  
Estructura bàsica del fitxer i descripció de les dades arreplegades: dades de caràcter identificatiu (nom, adreça, telèfon, fax, correu electrònic, ORCID, URL), característiques personals (sexe), acadèmiques o professionals (institució educativa) i d'informació comercial. Tractament automatitzat.  
  
Cessions de dades previstes: no cap.  
  
Òrgan responsable del fitxer i davant el qual es poden exercir els drets d'accés, rectificació, cancel·lació i oposició: Gerència.  
  
Mesures de seguretat: nivell bàsic.


Còpia Permalink ELI